หุ้น19ก.ย.ปิดบวก12.60จุด
หุ้นไทย19ก.ย.ปรับเพิ่มต่อเนื่อง ดัชนีปิดบวก 12.60 จุดที่ 1,285.46 จุด มูลค่า 36,277.64 ล้านบาท
19 ก.ย. 2555

หุ้นไทย19ก.ย.ปรับเพิ่มต่อเนื่อง ดัชนีปิดบวก 12.60 จุดที่ 1,285.46 จุด มูลค่า 36,277.64 ล้านบาท
ดัชนีหุ้นไทยวันที่ 19 ก.ย.ปิดที่ 1,285.46 จุด เพิ่มขึ้น 12.60 จุด หรือ 0.99  % มูลค่าการซื้อขาย 36,277.64 ล้านบาท 
นายเจริญ  เอี่ยมพัฒนธรรม ผู้อำนวยการฝ่ายวิเคราะห์หลักทรัพย์ บล.เคทีซีมิโก้ เปิดเผยว่า การที่ดัชนีปรับเพิ่มขึ้นในวันนี้มาจากหลายปัจจัยที่เป็นบวกกับบรรยากาศการลงทุน ตั้งแต่ผลของการกระตุ้นคิวอี 3 ของสหรัฐ และล่าสุดกับการที่ธนาคารกลางญี่ปุ่น (บีโอเจ) ประกาศแผนกระตุ้นเศรษฐกิจด้วยการผ่อยคลายนโยบายการเงิน  พร้อมคงอัตราดอกเบี้ยในระดับต่ำที่ 0-.01 % ขณะที่ปัจจัยในประเทศเรื่องน้ำท่วมยังไม่มีผลต่อภาพการลงทุน
“ตอนนี้เป็นช่วงที่ตลาดยังไม่มีปัจจัยลบเข้ามากระทบการลงทุน แต่กว่าที่เม็ดเงินจากคิวอี 3 จะเข้าสู่ในระดับต้องรอไปอีก 1-2 เดือน ฉะนั้นช่วงนี้การขึ้นของดัชนีล้วนแต่อยู่บนความคาดหวังของข่าวดี จึงส่งผลให้ดัชนีอยู่ในช่วงขาขึ้นได้ต่อ โดยให้แนวต้านพรุ่งนี้ (20 ก.ย.) ที่ 1,304 จุด และแนวรับที่ 1,280 จุด”นายเจริญกล่าว
แต่อย่างใดก็ตาม ปัจจัยเสี่ยงตอนนี้ยังขึ้นกับปัจจัยทางยุโรปที่ยังต้องดูการแก้ปัญหาต่อเนื่อง เพราะหนี้ของสเปนและอิตาลียังอยู่ในภาวะต้องติดตามอย่างใกล้ชิด
สำหรับกลยุทธ์การลงทุน ระยะนี้ถ้าดัชนียังเพิ่มขึ้นต่อเนื่องให้ทยอยแบ่งขายทำกำไร  ขณะที่เก็งกำไรเป็นเลือกแบบรายตัวที่คาดว่าจะมีผลประกอบการไตรมาส 3 ออกมาดี เช่น กลุ่มธนาคารพาณิชย์ ขณะที่หุ้นกลุ่มพลังงานจะกลับมาน่าสนใจก็ต่อเมื่อเริ่มเห็นเม็ดเงินจากคิวอี 3 เข้าระบบ
หลักทรัพย์ที่มีมูลค่าการซื้อขายสูงสุด 5 อันดับ ได้แก่
KTB         มูลค่าการซื้อขาย 1,739 บาท ปิด 18.20 บาท เพิ่มขึ้น 0.90 บาท (+5.20%)   
BBL         มูลค่าการซื้อขาย 1,698บาท ปิด 193 บาท ราคาไม่เปลี่ยนแปลง 
SCC         มูลค่าการซื้อขาย 1,327 บาท ปิด 358 บาท เพิ่มขึ้น 7.00 บาท (+1.99%)   
BLAND    มูลค่าการซื้อขาย 1,292 บาท ปิด 1.45 บาท เพิ่มขึ้น 0.11 บาท (+8.21%)   
AAV          มูลค่าการซื้อขาย 1,199บาท ปิด 3.98 บาท เพิ่มขึ้น 0.14 บาท (+3.65%)